Ryytimaan kaivos

Ryytimaan kaivos on Vimpelissä toimiva Nordkalkin kalkkikivikaivos joka on avattu 1962. Kaivoksesta on louhittu vuoteen 2001 mennessä 5,49 miljoonaa tonnia karbonaattikivimalmia, jota on jauhettu maatalouden käyttöön maanparannusaineeksi.

Ryytimaan kaivoksen lounaispuolella on 1962 käytöstä poistunut Kotakankaan kaivos ja koillispuolella toiminnassa oleva Vesterbackan kaivos (avattu 1992), molemmat ovat tuottaneet maanparannuskalkkia. Vimpelin alueen kalkkiesiintymät löysi jo 1800-luvun puolivälissä Kalkki-Jaakkona tunnettu Lappajärven seurakunnan rovasti Jakob Fellman, joka käynnisti alueelle kalkkikiven louhinnan ja polton sekä aloitti kalkkiuunien rakennuttamisen. Vimpelin talonpojat harjoittivat sitten kalkkikiven polttoa, ja alueelta on löydetty yli 40 kalkkikiviuunin jäänteet. Teollinen kalkkikiven louhinta ja jauhatus alkoi Vimpelissä vuonna 1949. Nordkalkilla on Vimpelissä nykyisin kaksi kalkkikivikaivosta ja kalkkikiven jauhatuslaitos.

Lähteet 

Suomen kaivokset
Vimpelin rakennukset ja rakennelmat